CELEX: 62012CN0349
Language: fi
Date: 2012-07-24 00:00:00
Title: Asia C-349/12: Ennakkoratkaisupyyntö, jonka Fővárosi Törvényszék (aiemmin Fővárosi Bíróság) (Unkari) on esittänyt 24.7.2012 — Peró Gáz Kft.v. Balla János

13.10.2012   
            
            
               FI
            
            
               Euroopan unionin virallinen lehti
            
            
               C 311/4
            
         Ennakkoratkaisupyyntö, jonka Fővárosi Törvényszék (aiemmin Fővárosi Bíróság) (Unkari) on esittänyt 24.7.2012 — Peró Gáz Kft.v. Balla János
   (Asia C-349/12)
   2012/C 311/03
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Fővárosi Törvényszék (aiemmin Fővárosi Bíróság)
   
      Pääasian asianosaiset
   
   
      Kantaja: Peró Gáz Kft.
   
      Vastaaja: Balla János
   
      Ennakkoratkaisukysymykset
   
   
               1)
            
            
               Onko Euroopan unionin oikeuden mukaista se, että patentin mitättömäksi julistamista koskevaan vaatimukseen liittyvässä muutoksenhakumenettelyssä toimenpiteet, menettely ja oikeussuojakeinot ovat sellaisia, että kansallinen tuomioistuin ei ole sidottu asianosaisten vaatimuksiin ja muihin lausumiin, joilla on oikeusvaikutuksia, ja tarkemmin sanottuna sellaisia, että tuomioistuimella on oikeus viran puolesta päättää tarpeelliseksi katsomistaan todistuskeinoista?
            
         
               2)
            
            
               Onko Euroopan unionin oikeuden mukaista se, että patentin mitättömäksi julistamista koskevaan vaatimukseen liittyvässä muutoksenhakumenettelyssä toimenpiteet, menettely ja oikeussuojakeinot ovat sellaisia, että kansallinen tuomioistuin ei ole ratkaisua antaessaan sidottu mitättömäksi julistamista koskevan vaatimuksen kohteena olevaan hallintoviranomaisen päätökseen tai siinä todettuihin tosiseikkoihin, hallintoviranomaisessa käydyssä menettelyssä käytettyihin mitättömyysperusteisiin, siinä esitettyihin lausumiin, siinä esitettyihin väitteisiin eikä todisteisiin?
            
         
               3)
            
            
               Onko Euroopan unionin oikeuden mukaista se, että patentin mitättömäksi julistamista koskevaan vaatimukseen liittyvässä muutoksenhakumenettelyssä toimenpiteet, menettely ja oikeussuojakeinot ovat sellaisia, että kansallinen tuomioistuin voi uutuutta tai keksinnöllisyyttä koskevien vaatimusten osalta arvioida, myönnetäänkö keksinnölle etuoikeus ensimmäisen hakemuksen tekopäivästä vai ainoastaan hakemuksen muutospäivästä edellyttäen, että hakijalla on hakemuksen tekohetkellä voimassa olevan lainsäädännön nojalla oikeus laajentaa patenttihakemuksen teknistä sisältöä ja keksinnölle haettua suojaa ensimmäisen hakemuksen tekopäivän jälkeen?